
DR.30.11.2021 87 

 
latihan yang dibuat bagi meningkatkan taraf kemahiran pekerja sedia ada untuk sektor 
perindustrian? 

 Butiran 030100 – Tenaga Kerja. Apakah kempen-kempen yang telah dibuat oleh 
kementerian bagi meningkatkan kesedaran perburuhan di kalangan pekerja di seluruh 
negara?  

Kedua, apakah bentuk usaha oleh kementerian dalam mengutamakan dan 
memperluaskan peluang pekerjaan kepada warganegara terutamanya dalam sektor 
pembuatan? Ketiga, apakah tindakan kementerian untuk mewajibkan majikan 
mewujudkan suasana perburuhan yang kondusif dan selesa di tempat kerja? 

Butiran 030300 – Hal Ehwal Kesatuan Sekerja. Pertama, apakah bentuk perincian 
program yang dilaksanakan dalam hal ehwal kesatuan sekerja?  

Kedua, sejauh manakah kesatuan sekerja secara umumnya membantu dalam 
menyuarakan isu-isu berkaitan kebajikan pekerja? 

Tuan Pengerusi, dalam negara menuju tahun baharu 2022, maka peranan 
kesatuan sekerja bukan sahaja menjaga kepentingan dan kebajikan pekerja tetapi 
kesatuan sekerja juga mesti menjadi agen perubahan bagi pihak kerajaan. Setakat 
manakah usaha-usaha kementerian membawa usaha kemajuan kepada kesatuan-
kesatuan sekerja dalam negara kita? 

Seterusnya Butiran 040600 – Majlis Perundingan Gaji Negara. Pertama, adakah 
kajian impak dan kajian semula Perintah Gaji Minimum (PGM) 2020 sudah dibentangkan 
suku ke-empat tahun ini oleh Majlis Perundingan Gaji Negara?Kedua, jika ia sudah 
dibentangkan, apakah hasil kajian tersebut? Adakah garis gaji minimum akan dinaikkan 
pada masa terdekat ini memandangkan kos sara hidup yang sangat tinggi sekarang ini? 
Terima kasih Tuan Pengerusi. 

Tuan Pengerusi: Terima kasih Yang Berhormat Dungun. Yang Berhormat 
Kepong. Silakan. 

 
5.17 ptg. 

Tuan Lim Lip Eng [Kepong]: Terima kasih Tuan Pengerusi. Butiran 041100 – 
RM700 ribu, Butiran 041200 – Perkhidmatan Bekalan Makanan Bermasak di Institut 
Latihan KSM berjumlah RM54 juta dan Butiran 050100 – Harta Modal berjumlah 
RM633,400. Ketiga-tiga butiran ini tahun ini tiada tetapi tahun depan diberi peruntukan. 
Saya hendak tahu tujuan ketiga-tiga butiran ini? Mengapa tahun ini tidak ada, tahun depan 
diberikan? Juga, tempat dan tarikh ketiga-tiga program ini dilakukan? 

Seterusnya saya merujuk kepada Butiran 030000 – Pengurusan Perburuhan 
Negara. Saya hendak ambil kesempatan ini untuk menyentuh isu berkenaan kebenaran 
bekerja bagi pemegang kad UNHCR atau golongan pelarian. Mereka ini lari dari negara 
asal atas sebab peperangan yang berpanjangan, penganiayaan daripada kerajaan sendiri 
atau banyak lagi alasan. 

Ini pula bertentangan dengan kepercayaan sesetengah individu dan ahli politik 
Malaysia yang beranggapan mereka ini datang ke negara kita untuk mencuri kerja-kerja 
yang sedia ada. Isu pelarian ini tidak boleh lagi di-passing game di antara Kementerian 
Sumber Manusia dan pihak Imigresen atau Kementerian dalam Negeri. Mereka ini sudah 
lama berada di Malaysia. Ini bukan lagi hal Imigresen. Mereka sudah berada di sini. Ada 
yang sudah dua- generasi di kalangan kita dan masih memegang status tidak dibenarkan 
bekerja. 

Kalau mereka tidak bekerja dan mencari duit, bagaimana mereka mahu teruskan 
hidup. Ada yang terpaksa melakukan kerja secara senyap-senyap dan mengambil upah 
yang sedikit. Selagi mereka ini tidak dibenarkan untuk bekerja di sisi undang-undang, 
selagi itulah wujud anasir-anasir keji yang akan mengambil kesempatan ke atas mereka. 
Bukan kita tidak pernah dengar cerita berkenaan golongan pelarian diseksa oleh majikan 
sendiri. Ada yang diberi makan sehari sekali, dipaksa bekerja dari pagi sehingga malam 
tanpa bayaran dan ada juga yang dipukul ibarat hamba. 



latihan yang dibuat bagi meningkatkan taraf kemahiran pekerja sedia ada untuk sektor perindustrian? Butiran 030100- Tenaga Kerja. Apakah kempen-kempen yang telah dibuat oleh kementerian bagi meningkatkan kesedaran perburuhan di kalangan pekerja di seluruh negara? Kedua, apakah bentuk usaha oleh kementerian dalam mengutamakan dan memperluaskan peluang pekerjaan kepada warganegara terutamanya dalam sektor pembuatan? Ketiga, apakah tindakan kementerian untuk mewajibkan majikan mewujudkan suasana perburuhan yang kondusif dan selesa di tempat kerja? Butiran 030300- Hal Ehwal Kesatuan Sekerja. Pertama, apakah bentuk perincian program yang dilaksanakan dalam hal ehwal kesatuan sekerja? Kedua, sejauh manakah kesatuan sekerja secara umumnya membantu dalam menyuarakan isu-isu berkaitan kebajikan pekerja? Tuan Pengerusi, dalam negara menuju tahun baharu 2022, maka peranan kesatuan sekerja bukan sahaja menjaga kepentingan dan kebajikan pekerja tetapi kesatuan sekerja juga mesti menjadi agen perubahan bagi pihak kerajaan. Setakat manakah usaha-usaha kementerian membawa usaha kemajuan kepada kesatuan- kesatuan sekerja dalam negara kita? Seterusnya Butiran 040600- Majlis Perundingan Gaji Negara. Pertama, adakah kajian impak dan kajian semula Perintah Gaji Minimum (PGM) 2020 sudah dibentangkan suku ke-empat tahun ini oleh Majlis Perundingan Gaji Negara?Kedua, jika ia sudah dibentangkan, apakah hasil kajian tersebut? Adakah garis gaji minimum akan dinaikkan pada masa terdekat ini memandangkan kos sara hidup yang sangat tinggi sekarang ini? Terima kasih Tuan Pengerusi. Tuan Pengerusi: Terima kasih Yang Berhormat Dungun. Yang Berhormat Kepong. Silakan. 5.17 ptg. Tuan Lim Lip Eng [Kepong]: Terima kasih Tuan Pengerusi. Butiran 041100- RM700 ribu, Butiran 041200- Perkhidmatan Bekalan Makanan Bermasak di Institut Latihan KSM berjumlah RM54 juta dan Butiran 050100- Harta Modal berjumlah RM633,400. Ketiga-tiga butiran ini tahun ini tiada tetapi tahun depan diberi peruntukan. Saya hendak tahu tujuan ketiga-tiga butiran ini? Mengapa tahun ini tidak ada, tahun depan diberikan? Juga, tempat dan tarikh ketiga-tiga program ini dilakukan? Seterusnya saya merujuk kepada Butiran 030000- Pengurusan Perburuhan Negara. Saya hendak ambil kesempatan ini untuk menyentuh isu berkenaan kebenaran bekerja bagi pemegang kad UNHCR atau golongan pelarian. Mereka ini lari dari negara asal atas sebab peperangan yang berpanjangan, penganiayaan daripada kerajaan sendiri atau banyak lagi alasan. Ini pula bertentangan dengan kepercayaan sesetengah individu dan ahli politik Malaysia yang beranggapan mereka ini datang ke negara kita untuk mencuri kerja-kerja yang sedia ada. Isu pelarian ini tidak boleh lagi di-passing game di antara Kementerian Sumber Manusia dan pihak Imigresen atau Kementerian dalam Negeri. Mereka ini sudah lama berada di Malaysia. Ini bukan lagi hal Imigresen. Mereka sudah berada di sini. Ada yang sudah dua- generasi di kalangan kita dan masih memegang status tidak dibenarkan bekerja. Kalau mereka tidak bekerja dan mencari duit, bagaimana mereka mahu teruskan hidup. Ada yang terpaksa melakukan kerja secara senyap-senyap dan mengambil upah yang sedikit. Selagi mereka ini tidak dibenarkan untuk bekerja di sisi undang-undang, selagi itulah wujud anasir-anasir keji yang akan mengambil kesempatan ke atas mereka. Bukan kita tidak pernah dengar cerita berkenaan golongan pelarian diseksa oleh majikan sendiri. Ada yang diberi makan sehari sekali, dipaksa bekerja dari pagi sehingga malam tanpa bayaran dan ada juga yang dipukul ibarat hamba.